ଭିସମୋଡେଗିବ  (ଇଂରାଜୀ ଭାଷାରେ ), ଏରିଭେଜ୍ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ବାସାଲ ସେଲ କର୍କଟ  (ବିସିସି) ରୋଗରର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ସେହିମାନଙ୍କ ପାଇଁ ବ୍ୟବହୃତ ହୁଏ ଯେଉଁମାନଙ୍କଠାରେ କର୍କଟ ବ୍ୟାପିଛି କିମ୍ବା ପୁନରାବୃତ୍ତି ହୋଇଛି ଏବଂ ଅନ୍ୟ ପଦ୍ଧତି ଦ୍ୱରା ଚିକିତ୍ସା ସମ୍ଭବ ନୁହେଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କେଶ ଝଡ଼ିବା, ଥକାପଣ, ଅଇ, ଏବଂ ସାମୟିକ ମାଂସପେଶୀ ସଂକୋଚନ ବା ସ୍ପାଜ୍ମ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଉଭୟ ପୁରୁଷ ଏବଂ ମହିଳାଙ୍କ ପାଇଁ ପ୍ରଭାବଶାଳୀ ଜନ୍ମ ନିୟନ୍ତ୍ରଣ ସୁପାରିଶ କରାଯାଏ । ଏହା ଏକ ହେଜ‌ହୋଗ ପଥ ପ୍ରତିରୋଧକ । ୨୦୧୨ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୩ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭିସମୋଡେଗିବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହା ପିଛା ମାସକୁ ପ୍ରାୟ ୧୨,୩୦୦ ଡଲାର ଖର୍ଚ୍ଚ ହୋଇଥାଏ ଏବଂ ଏହା କେବଳ ବିଶେଷ ଫର୍ମାସି ମାଧ୍ୟମରେ ଉପଲବ୍ଧ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୬,୩୦୦ ପାଉଣ୍ଡ ।